Principala problemă a Simonei Halep după revenirea în circuitul WTA. Ce prevede regulamentul
Simona Halep, recent absolvită de o suspendare pentru dopaj, se pregătește pentru revenirea pe teren la turneul WTA 1000 Miami Open. Cu toate acestea, bucuria reîntoarcerii ar putea fi umbrită de o problemă legată de wild card-uri.
Conform regulamentului WTA, o jucătoare poate primi maximum șase wild card-uri pe an la turneele WTA 1000, WTA 500 și WTA 250, însă îi vor fi garantate doar trei participări garantate pe tabloul principal.
Ceea ce înseamnă că după ce va participa la Miami, Simona va trebui să-și aleagă cu mare grijă turneele la care participă pentru a putea fi sigură de prezența pe tabloul principal la cât mai multe dintre el.
Deși Simona a primit deja un wild card pentru Miami Open, ea va avea nevoie de alte invitații pentru a participa la alte turnee majore din circuit, unde poate câștiga multe puncte. Lipsa wild card-urilor ar putea pune-o în situația de a juca în turnee de categorie inferioară pentru a-și recâștiga poziția în clasament, un proces lung și dificil.
"Numărul maxim de wild card-uri pe care o jucătoare le poate primi la o competiţie WTA 1000, WTA 500 sau WTA 250 este de șase într-un interval de un an, cu doar 3 participări garantate pe tabloul principal.
Aceste invitaţii de la organizatori se referă strict la competiţiile mai sus menţionate, nu şi la turneele de Grand Slam", prevede regulamentul WTA pentru anul 2024.
Halep și-a demonstrat nevinovăția la TAS
Tribunalului de Arbitraj Sportiv (TAS) a anunțat marți că reduce suspendarea Simonei Halep de la 4 ani la 9 luni, ceea ce înseamnă că fostul lider mondial poate reveni oricând pe teren.
Tribunalul a admis că substanța Roxadustat a fost găsită în proba Simonei Halep, însă a acceptat argumentele sportivei cum că aceasta a ajuns în organism din cauza unui supliment contaminat.
În privința "Pașaportului Biologic" al sportivei, TAS a considerat că probele prezentate de ITIA nu sunt concludente.
Suspendare de nouă luni primită de Simona Halep începe din data de 7 octombrie 2022, ceea ce înseamnă că între timp a și expirat. TAS a mai decis ca toate rezultatele, titlurile sau punctele obținute de jucătoarea de tenis între 29 august 2022 și 7 octombrie 2022 să fie anulate.
Urmăriți SPORT.RO și pe Google News